
Előterjesztés
a Közgyűlés részére
Tisztelt Közgyűlés!
A Bolyai János Fővárosi Gyakorló Szakközépiskola és Kollégium azzal a kéréssel fordult a Fővárosi Önkormányzathoz, mint fenntartóhoz, hogy engedélyezze, egy az iskola 125. éves jubileumát megörökítő 50x60 cm méretű emléktábla elhelyezését (az intézmény kérése mellékelve). Az emléktábla szövege: „Ebben az épületben működött a Bolyai János Gimnázium 1955-től 1963-ig. Az emléktáblát állította az 50 éve érettségizett évfolyam és a Bolyai János Szakközépiskola közössége az iskola fennállásának 125. évfordulója alkalmából.” A tábla mérete hozzávetőlegesen 50x60 cm. Elhelyezését az iskola épületének udvar felé eső részén tervezik. Az épület műemléki és helyi védettségi nyilvántartásban nem szerepel. Az emléktábla avatásának tervezett időpontja 2011. május 27. Az intézmény tájékoztatása szerint az emléktábla nem minősül műalkotásnak.
A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007. (XII.28.) Főv.Kgy. rendelet 17.§-a szerint „a korlátozottan forgalomképes vagyontárgyak felett a tulajdonosi jogokat –értékhatártól függetlenül- a Fővárosi Közgyűlés gyakorolja”. A hivatkozott jogszabály alapján kérem a Tisztelt Közgyűlést, hogy az emléktábla elhelyezéséhez az engedélyt megadni szíveskedjen.
Határozati javaslat
A Fővárosi Közgyűlés úgy dönt, hogy:

a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007. (XII.28.) Főv.Kgy. rendelet 17.§-a értelmében engedélyezi a Bolyai János Fővárosi Gyakorló Szakközépiskola és Kollégium belső udvari homlokzatán 50x60 cm méretű emléktábla elhelyezését az alábbi szöveggel:
„Ebben az épületben működött a Bolyai János Gimnázium 1955-től 1963-ig. Az emléktáblát állította az 50 éve érettségizett évfolyam és a Bolyai János Szakközépiskola közössége az iskola fennállásának 125. évfordulója alkalmából.”

határidő:	azonnal
felelős: 	Tarlós István főpolgármester
Határozathozatal módja:
Határozathozatalhoz egyszerű szavazattöbbség szükséges.

